Hina-au-kekele
Za božicu, pogledajte Hina (božica). Hina-au-kekele – također poznata kao Hina-ʻau-aku, Hinauapu ili jednostavno kao Hina – bila je havajska plemkinja te poglavarica Velikog ostrva na drevnim Havajima. Rođena je na Tahitiju kao kći plemića Laʻaua i njegove sestre, gospe Kukamolimaulialohe te je bila nazvana po božici Hini. Njen dedo bio je poglavica Lanakawai, vladar Velikog ostrva. Prema drevnim običajima, Hina se udala za svog brata, čije ime je bilo Pilikaaiea. On je često poznat jednostavno kao Pili. Seksualna unija Pilija i Hine smatrana je svetom te su dobili sina Koa i kćerku Hinaʻauamai, koja je također nazvana po Hini, a za brata se udala. Pili i Hina su došli na Havaje zajedno sa sveštenikom Paʻaoom te je Pili svrgnuo Kapawu i postao novi vladar. On i Hina su osnovali Dinastiju Pili (havajski: Hale o Pili), iz koje je potekla Dinastija Keawe. Pilija je naslijedio njegov potomak, poglavica Kukohou (? – 1185), koji je prema nekim pojanjima bio sin Pilija i Hine.